**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

**JEGYZŐKÖNYV**

***a Kerecsendi Roma Nemzetiségi Önkormányzat Képviselő-testülete***

***2023. április 28-án megtartott testületi üléséről***

**Készült:** 2023.04.05-én Kerecsendi Roma Nemzetiségi Önkormányzat rendkívüli képviselő-testületi ülésén a Kerecsendi Közösségi Házban (Kerecsend, Fő u. 55.)

**Jelen vannak:**

 Suha József elnök

 Nagy Ferenc elnök-helyettes

 Váradi Tiborné képviselő

 Burai József képviselő

 dr. Szász Kata jegyző

 Békési Eszter

**Az ülés napirendjei:**

1. Tájékoztató az előző testületi ülés óta eltelt intézkedésekről

előadó: Suha József elnök

1. 2023. évi feladatalapú támogatásról rendelkezés

előadó: Suha József elnök

1. Egyebek

**Suha József elnök:**

Tisztelettel köszöntöm a kedves megjelent képviselő-társaimat a testületi ülésünkön. Megállapítom, hogy a testület határozatképes. Ezzel az ülést megnyitom. Javaslom, hogy a mai ülés jegyzőkönyvének hitelesítésével Nagy Ferenc képviselőt bízzuk meg, továbbá javaslom, hogy a meghívó szerinti napirendi pontot tárgyaljuk meg.

*Az RNÖ a javaslatot elfogadta, a jegyzőkönyv hitelesítésével Nagy Ferenc képviselőt bízta meg, a napirendhez javaslat nem hangzott el.*

**1. napirendi pont:**

**Suha József elnök:**

Elmúlt hónapban a megyei gyűlésen voltam, ahova meghívtak bennünket. Itt tájékoztattak bennünket, hogy a megyei kisebbségi önkormányzat elnökével együtt szeretnék összehívni a nagy kisebbségi önkormányzatot és tájékoztatnának bennünket arról, hogy a Sztojka Attila lett az új miniszteri biztos a roma önkormányzatoknál. Ő váltotta a Farkas Flóriánt és a Farkas Félixet. Másik dolog lenne, hogy Palkovics Péter a kerecsendi iskola igazgatója kijött hozzám, Ferit is meghívtam és átnéztük a helyi roma gyerekek helyzetét, életkörülményeiket. Körülbelül 20 tanár jött el. Jól együtt tudtunk működni. Körbejártuk a falut, minden utcában voltunk. Későbbiekben is lesznek még ilyen alkalmak. Utána kérdezték, hogy a gyerekek ballagására adunk-e pénzt. Többet kértek volna, 75 ezret, de mondtam, hogy 65 ezret tudunk csak. Valamint mondtam, hogy számlát mindenképpen kell adniuk a tablóról, mert mi csak azzal tudunk elszámolni. Tudjátok ti, hogy volt hiánypótlásunk a 2018-19-20 évi beszámolókkal kapcsolatban, volt pénz, ami nem volt rendesen elszámolva, kb. 100 ezer forint, a Dorina pénze. Szerencsére sikerült helyrehozni ezeket és azóta már elfogadták a beszámolónkat. Így jelenleg nincsen semmilyen tartozásunk. 2 hét múlva most megint összehívják a kisebbségi önkormányzatot és ott meghallgatnánk, hogy a Sztojka Attila mit szeretne, mik a tervei.

Ezzel kapcsolatban van-e valakinek kérdése?

Kérdés, észrevétel nem volt, a képviselők elfogadták a tájékoztatót.

**2. napirendi pont:**

**Suha József elnök:**

A feladatalapú pénzünket kellene most szétosztani, hogy mit mire szeretnénk fordítani. Most mi 606.000 ft feladatalapú pénzt kaptunk, mert tudjátok jól, hogy 2020-ban kiestünk abból, hogy a volt jegyző úr nem töltöttel fel a közmeghallgatásról szóló jegyzőkönyvet, így arra az évre nem kaptunk semmit sem. Így csak a 2018-19-es évről kaptunk pontokat. Tudjátok jól, hogy a működési pénzünket szétosztottuk, de ezt megint költségvetésbe kell tennünk. Változtatni bármikor tudunk, de ezt most mindenképpen elkell osztanunk. Erre kérek most javaslatokat!

**Nagy Ferenc elnök-helyettes:**

Ha nem nyerjük meg a Romanapra a pályázatot akkor az nagyon sok lesz. Érdemes lenne arra félretenni valamennyit. Továbbá idén jó lenne megtartani a karácsonyi estet a gyerekeknek, erre mondjuk félretehetnénk 500.000 ft-ot a csomagokra.

**Váradi Tiborné képviselő:**

Ha a felsősöknek nem is de az alsósoknak mindenképpen jó lenne csomagot osztani.

**Suha József elnök:**

Akkor úgy kellene csinálni, hogy bölcsőde, óvoda és az alsó évfolyamok kapnának karácsonyi csomagot. Valamint jó lenne, ha beterveznénk valamennyi összeget a kisebbségi iroda felújítására. Nagyon rossz állapotban van az irodánk, új bútorok is kellenének.

**Váradi Tiborné képviselő:**

Az óvodai gyereknapra adjunk 10.000 forintot. Nagyon nehezen jönnek ki a pénzből és nem tudnak programot szervezni a gyerekeknek.

**Suha József elnök:**

Rendben, akkor az lenne a javaslat, hogy 300.000 forint a kisebbségi iroda burkolására, 300.000 forint a karácsonyi csomagokra és 10.000 forint az óvodai gyereknap támogatására.

*A Képviselő-testület egyhangú szavazással (négy igen szavazattal) az alábbi határozat fogadta el:*

**11/2023. (IV.28.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta a 2023. évi feladatalapú támogatás 606.000 forintos összegéből 300.000 forintot a Kisebbségi Iroda burkolására, 300.000 forintot a 2023. évi karácsonyi csomagokra és 6.000 forintot a 2023. évi óvodai gyereknapra fordítanak.

Határidő: 2022.12.31.

Felelős: dr. Szász Kata jegyző

*Az ülésen egyéb észrevétel, hozzászólás nem hangzott el, ezért Suha József elnök bezárta azt.*

Kerecsend, 2023.05.05.

kmf.

 Suha József Nagy Ferenc elnök elnök-helyettes